PROCES VERBAL
Nr. 31 din 23.12.2015
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți membrii Consiliului de Observatori: 
DELEU Doina, GUREZ Lilia, ȚAPEȘ Vitalie, VASILACHE Ludmila
CĂLUGĂRU Larisa, NISTOR Stela, 

Invitați:
Olga Bordeianu – Președintele IPNA Compania „Teleradio-Moldova”
Veaceslav Georghișenco - Director interimar al postului ”Radio Moldova”;
Blanaru Galina – Șef departament financiar;
Ion Bunduchi, Președintele executiv al APEL
Ludmila Andronic, Președintele Consiliului de Presă RM
 Au asistat:
Nicu Scorpan 
Natalia Novac 
Radu Vahnovan 
Nume? Sinica

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 6 membri CO, a menționat că la moment dnul P. Grozavu lipșește, dar speră că vine la ședință, respectiv a propus începerea şedinţei CO. 
S-a votat începerea şedinţei, ora 10:00: „PRO” – 6 voturi  (D. Deleu; L. Călugăru; L. Gurez; S. Nistor; V. Țapeș; L. Vasilache).

Preşedintele Consiliului de Observatori al IPNA Compania „Teleradio-Moldova” a dat citirii Ordinea de zi cu următoarele subiecte:
1. Alegerea secretarului ședinței CO.
2. Raportul de activitate al ombudsmanului pentru anii 2013-2015.
3. Explicarea detaliată a formării creanțelor curente pentru 9 luni ale anului 2015.
4. Modificarea planului de finanțare pentru 2015 al IPNA Compania „Teleradio-Moldova”.
5. Transmiterea în locațiune a spațiului de 337,06 m.p. situat la parterul Casei Radio.
S-a votat: „PRO” – 6 voturi  (D. Deleu; L. Călugăru; L. Gurez; S. Nistor; V. Țapeș; L. Vasilache).

Subiectul nr. 1. Alegerea Secretarului şedinţei CO.
Preşedintele Consiliului de Observatori al IPNA Compania „Teleradio-Moldova” a constatat ca fiind vacantă funcția de secretar al CO și a propus-o pe dna Gurez în calitate de secretar al ședinței.
 S-a votat: „PRO” – 6 voturi  (D. Deleu; L. Călugăru; L. Gurez; S. Nistor; V. Țapeș; L. Vasilache).

Subiectul nr. 2. Raportul de activitate al ombudsmanului pentru anii 2013-2015.
Dna Albu a prezentat raportul de activitate pentru perioada 2014-2015.
Preşedintele Consiliului de Observatori al IPNA Compania „Teleradio-Moldova” a ținut să informeze că prin Hotărârea CO nr. 70 din 09.07.2013 a fost instituită funcția de ombudsman. Din raport s-a notat că dna Albu deține funcția de ombudsman din 01.04.2014, iar până la acea dată funcția a fost vacantă, fapt confirmat de Șeful resurse umane, dnul Sinica și de către directorul Moldova 1 dnul Surdu.
După mai multe întrebări cu referire la fișa de post și la Regulament, dna Vasilache a constatat necesitatea adaptării și armonizării actelor interne la realitate, deoarece există o discrepanță între instituirea funcției cu statut de personal administrativ și fișa de post în care este notat statut de personal de creație, iar responsabilitățile descrise în regulament și în fișa de post nu corespund atribuțiilor reale ale unui ombudsman. Această constatare și propunere a fost susținută de toți membrii CO.
Dna Călugăru a observat că dna Albu s-a axat pe medierea conflictelor de muncă, care nu ține de atribuțiile ombudsmanului. Cu toate acestea, dna Călugăru a solicitat ca dna Albu să prezinte un raport despre prejudicierea bugetului companiei cu circa 300 mii de lei ca urmare a pierderii în instanțele judecătorești naționale a 7 litigii de muncă. Ombudsmanul a răspuns că imediat ce va deține toată informația, deoarece mai există o sesizare a salariaților la Procuratura Generală cu privire la verificarea actelor organelor de conducere ale IPNA Compania „Teleradio-Moldova”, va elabora un raport pe care îl va prezenta Consiliului de Observatori. Președintele Companiei dna Bordeianu a precizat că mai mulți salariați sunt cercetați de CNA.
Dna Călugăru a menționat că este surprinsă de faptul că a găsit rubrica ombudsmanului pe trm.md în rubrica Diaspora, a constatat că rubrica ombudsmanului nu conține informații, comunicate de presă, analize, recomandări, raporturi etc. prin urmare a propus să fie activată această rubrică și plasată la prima pagina, chiar la vedere. Această constatare și propunere a fost susținută de toți membrii CO. 
Dna Nistor a menționat că această prevedere urmează să fie scrisă direct în hotărârea CO pentru a fi executată, în special elaborarea și difuzarea unui anunț la televiziune, radiodifuziune și pe pagina web a Companiei despre activitatea ombudsmanului și datele lui de contact (nr. de telefon și adresa electronică) și membrii CO au căzut de acord.
Dna Vasilache a propus ca în Regulament și în fișa de post să fie foarte clar descrise toate obligațiile funcționale, periodicitatea prezentării rapoartelor către CO, dar și felul în care este asigurată independența funcției și statutul ei. Această propunere a fost susținută de toți membrii CO.
Preşedintele Consiliului de Observatori a oferit cuvânt dlui Bunduchi, președintele executiv al APEL.
Dnul Bunduchi a ținut să precizeze că ombudsmanul este o funcție de creație, care trebuie să aibă un grafic flexibil pentru a accede la orice emisiune tv sau radio a companiei de oriunde ar fi. Ombudsmanul este ”Redactorul cititorului din redacție”. Important este de a nu fi confundate ombudsmanul Guvernului cu cel al telespectatorului și a recomandat să fie consultată de fiecare dată la necesitate Organizația Mondială a Ombudsmanilor. 
Dnul Bunduchi a constatat că într-adevăr raportul nu se referă la activitatea reală de ombudsman, care trebuie să vegheze corectitudinea, etica și profesionalismul ziaristului Companiei, să medieze dacă plângerile telespectatorilor corespund adevărului, iar dacă nu corespund, să ii anunțe și să explice cauzele, căci ombudsmanul este un judecător moral, nicidecum un administrator sau mediator de conflicte. Pentru a activa eficient este important de a avea o rubrică pe trm.md, deoarece ombudsmanul este persoana înalt calificată și bine plătită pentru a critica produsul companiei.
Dnul Bunduchi a evidențiat faptul că se aștepta atunci pe când Moldova 1 a fost învinuită de reflectarea inadecvată a protestelor Platformei Civice ”DA”, să iasă în fața telespectatorului ombudsmanul care să explice realitatea cum a fost și ce s-a întâmplat, să dea verdictul corect, de aceea consideră necesar de a revitaliza Comisia de Etică în care să fie judecați colegii, chiar de colegi de breaslă.
Președintele CO a oferit cuvânt dnei Ludmila Andronic, Președintele Consiliului de Presă RM care a menționat ca norma legala a ombudsmanului este Codul deontologic al ziaristului și toate codurile, normele, actele interne ale companiei, cât privește medierea conflictelor de munca, ombudsmanul se poate implica doar în 2 domenii: cenzura și drepturile de autor. Ombudsmanul este angajatul liber care nu trebuie obligat să raporteze, el se autosesizează la necesitate, ar fi mai bine pentru dna Albu să promoveze imaginea companiei prin participarea sa activă la multe conferințe de presa, studii. Cu acest prilej, dna Andronic a invitat dna Albu la Consiliu de presa pentru a accede la studii organizate, inclusiv a propus să se aplice la studiile organizate de la Ambasada SUA, Suediei. A recomandat să fie luat exemplul ombudsmanului din Estonia care lunar are o emisiune de retrospectivă ca urmare a autosesizărilor. Dna Albu a menționat că a solicitat o rubrică la TV de 5 min dar a fost refuzată din motive neclare.
Preşedintele Consiliului de Observatori al IPNA Compania „Teleradio-Moldova” a totalizat propunerile și recomandările membrilor CO propus:
1. Se ia act de Raportul de activitate al ombudsmanului pentru anii 2014-2015.
2. Anexa „Raportul de activitate al ombudsmanului pentru anii 2014-2015” este parte integrantă a prezentei hotărâri.
3. Președintele IPNA Compania ”Teleradio-Moldova” va prezenta Consiliului de Observatori în cadrul ultimei ședințe din luna februarie 2016 Regulamentul și fișa de post al ombudsmanului în variantă nouă și actualizată, elaborate în colaborare cu recomandările Asociaţiei Presei Electronice Libere (APEL) și Consiliului de Presă din RM. 
4. Se recomandă Președintelui IPNA Compania ”Teleradio Moldova” să asigura elaborarea și difuzarea unui anunț la televiziune, radiodifuziune și pe pagina web a Companiei despre activitatea ombudsmanului și datele lui de contact (nr. de telefon și adresa electronică).
S-a votat: „PRO” – 6 voturi  (D. Deleu; L. Călugăru; L. Gurez; S. Nistor; V. Țapeș; L. Vasilache).

Subiectul nr. 3. Explicarea detaliată a formării creanțelor curente pentru 9 luni ale anului 2015.
Preşedintele Consiliului de Observatori al IPNA Compania „Teleradio-Moldova” a  oferit cuvânt directorului financiar al Companiei, dnei Blanaru, care a explicat în detaliu formarea creanțelor curente de 2,7 mln lei în cele 9 luni ale anului 2015 și a menționat că mai mult de 70% din aceste creanțe au fost stinse. 
Dna Gurez a întrebat de ce nu au fost stinse creanțele curente din publicitate și dna Blanaru a răspuns că acestea vor fi stinse la finele lui decembrie 2015 sau luna ianuarie 2016, deoarece e vorba de agenții de publicitate străine.
Dna Calugaru a rugat Președintele CO să menționeze în procesul verbal necesitatea prezentării de către Președintele Companiei în una din ședințele CO din 2016 a informației despre acțiunile întreprinde în vederea elucidării cazurilor de eliberare a bunurilor mobile aflate în proprietatea Companiei, deoarece deține informație cum că un salariat care are contract de răspundere materială este dator Companiei deoarece au fost furate bunurile de care răspundea.
Preşedintele Consiliului de Observatori al IPNA Compania „Teleradio-Moldova” a  propus membrilor CO:
1. Se ia act de Explicarea detaliată a formării creanțelor curente pentru 9 luni ale anului 2015.
2. Anexa „Explicarea detaliată a formării creanțelor curente pentru 9 luni ale anului 2015” este parte integrantă a prezentei hotărâri.
3. Președintele IPNA Compania ”Teleradio-Moldova” va întreprinde toate acțiunile în vederea neadmiterii acumulării datoriilor pe termen lung.
4. Prezenta hotărâre intră în vigoare la data adoptării.
S-a votat: „PRO” – 6 voturi  (D.Deleu; L.Călugăru; L.Gurez; S.Nistor; V.Țapeș; L.Vasilache).

Subiectul nr. 4. Modificarea planului de finanțare pentru 2015 al IPNA Compania „Teleradio-Moldova”.
Preşedintele Consiliului de Observatori al IPNA Compania „Teleradio-Moldova” a  oferit cuvânt directorului financiar al Companiei, dnei Blanaru, care a explicat necesitatea aprobării modificării la planul de finanțare pentru 2015, dar fiind faptul că cheltuielile companiei au fost mai mari decât cele planificate pentru 2015.
Dna Călugăru a solicitat Președintelui CO să menționeze în procesul verbal necesitatea efectuării unei anchete de serviciu în vederea stabilirii cauzelor care au adus la acordarea masivă de suplimente pentru cumularea funcțiilor în rezultatul cărora s-a depășit cuantumul aprobat pentru fondul salarial, iar rezultatele anchetei interne de serviciu să fie prezentate conform Codului Muncii.
Dna Nistor a menționat că această prevedere urmează să fie scrisă direct în hotărârea CO pentru a fi executată și membrii CO au căzut de acord.
Preşedintele Consiliului de Observatori al IPNA Compania „Teleradio-Moldova” a  propus:
1. Se aprobă modificarea planului de finanțare pentru 2015 al IPNA Compania „Teleradio-Moldova”.
2. Anexa „Propunere de modificare a planului de finanțare pentru 2015 al IPNA Compania „Teleradio-Moldova” este parte integrantă a prezentei hotărâri.
3. Președintele IPNA Compania ”Teleradio-Moldova” va iniția în termen de 30 de zile o anchetă internă de serviciu în vederea stabilirii cauzelor care au adus la acordarea masivă de suplimente pentru cumularea funcțiilor în rezultatul cărora s-a depășit cuantumul aprobat pentru fondul salarial. Rezultatele anchetei interne de serviciu vor fi prezentate Consiliului de Observatori la expirarea a 30 de zile conform Codului Muncii care curg din momentul adoptării prezentei hotărâri.
4. Prezenta hotărâre intră în vigoare la data adoptării.
 S-a votat: „PRO” – 6 voturi  (D. Deleu; L. Călugăru; L. Gurez; S. Nistor; V. Țapeș; L. Vasilache).


Subiectul nr. 5. Transmiterea în locațiune a spațiului de 337,06 m.p. situat la parterul Casei Radio.
Preşedintele Consiliului de Observatori al IPNA Compania „Teleradio-Moldova” a  oferit cuvânt directorului financiar al Companiei, dnei Blanaru, care a explicat necesitatea aprobării de către CO a transmiterii în locațiune a spațiilor Companiei prin prevederile legale din Statutul Companiei și Recomandările Curții de Conturi. Respectiv a menționat că datorită faptului că chiria per m.p. este foarte scumpă a fost calculată nu perioada solicitată din 15.12.2015-10.03.2016, ci doar perioada în care vor avea loc aceste 3 evenimente pentru care sala se dorește a fi închiriată: 21.12.15-05.01.16; 11.02.16-16.02.16; 05.03.16-10.03.16, iar celelalte zile locatarul va achita doar paza bunurilor sale.
 Dna Călugăru a menționat că a fost martorul mai multor furturi, de aceea este împotrivă ca Compania să fie responsabilă de păstrarea bunurilor terților, îndeosebi pentru faptul că s-a dovedit că în Companie dispar multe bunuri. Toți membri CO au căzut de acord cu părerea expusă.
Dna Vasilache a menționat că este împotriva transmiterii în locațiune a spațiilor Companiei pentru evenimente de distracție, îndeosebi pentru cazurile recente din România și Rusia unde din cauza nerespectării normelor au decedat sute de oameni.
Dna Blanaru a explicat că prin contract răspunderea va fi trecută pe locatar care urmează să recepționeze avizul pompierilor pentru desfășurarea evenimentelor planificate.
Cu toate acestea dna Vasilache a menționat că atât proprietarul, cât și organizatorii evenimentelor România au fost trași la răspundere solidară, de aceea a propus Președintelui Companiei să găsească alți locatari pentru acest spațiu, cum sunt băncile, oficiile poștale, sediile pentru societăți comerciale etc. și nu pentru distracții. Toți membri CO au căzut de acord cu părerea expusă.
Dna Călugăru a solicitat Președintelui CO să includă în procesul verbal sau în partea constatatoare că Consiliul de Observatori constată că propunerea de transmitere în locațiune a spațiului de 337,06 m.p. situat la parterul Casei Radio nu corespunde normelor legale, calculele pentru locațiune au fost diminuate, iar informația prezentată nu corespunde realității și nu este complectă. Prin urmare Consiliul de Observatori
Preşedintele Consiliului de Observatori al IPNA Compania „Teleradio-Moldova” a  totalizat propunerile parvenite și a propus membrilor CO:
1. Se respinge propunerea de transmiterea în locațiune a spațiului de 337,06m.p. situat la parterul Casei Radio.
2. Anexa „Propunere de transmiterea în locațiune a spațiului de 337,06m.p. situat la parterul Casei Radio” este parte integrantă a prezentei hotărâri.
3. Președintele IPNA Compania ”Teleradio Moldova” va prezenta în prima ședință a lunii ianuarie 2016 contractul-model de locațiune care fi luat drept bază pentru încheierea tuturor contractelor de locațiune pentru 2016.
4. Prezenta hotărâre intră în vigoare la data adoptării.
 S-a votat: „PRO” – 6 voturi  (D. Deleu; L. Călugăru; L. Gurez; S. Nistor; V. Țapeș; L. Vasilache).



Preşedintele Consiliului de Observatori al IPNA Compania „Teleradio-Moldova” a  dat citirii subiectele care au rămas a fi examinate, dar rămân pentru 2016:
1. Caietul de sarcini al IPNA Compania ”Teleradio-Moldova” pentru anii 2016
2. Aprobarea statelor de personal pentru 2016
3. Politicile de contabilitate pentru anul 2016, Standarde Internaționale de Raportare Financiară.
Președintele CO a propus membrilor să aleagă o dată și care subiectele le consideră mai importante pentru luna ianuarie, la rândul său a propus inițial să fie discutat într-o ședință aparte doar caietul de sarcini 2016. 
Dna Gurez a propus data de 5 ianuarie 2016, însă Președintele Companiei a solicitat să fie pentru săptămâna din 11 ianuarie 2016 pentru a asigura prezența tuturor colegilor care au participat activ la elaborarea caietului de sarcini 2016. Membrii CO au cazut de acord. Dat fiind faptul că dnul Grozavu nu a asistat la prezenta ședință, președintele CO a propus întrunirea într-o zi de vineri, cum se obișnuia mai înainte, și anume pe data de 15 ianuarie 2016, ora 14.00, inclusiv a suspus votului această propunere.
S-a votat: „PRO” – 6 voturi  (D.Deleu; L.Călugăru; L.Gurez; S.Nistor; V.Țapeș; L.Vasilache).

Preşedintele CO a declarat epuizarea subiectelor din Ordinea de zi şi a pus la vot încheierea şedinței.
[bookmark: _GoBack]
S-a votat: „PRO” – 6 voturi  (D.Deleu; L.Călugăru; L.Gurez; S.Nistor; V.Țapeș; L.Vasilache).

Durata şedinţei: 10:00-15:30.
Au semnat:

Preşedintele
Consiliului de Observatori                                    			Doina DELEU

Secretarul şedinţei
Consiliului de Observatori                                   		   	Lilia GUREZ

